The Sims 3

The Sims 3 merupakan sebuah permainan simulasi kehidupan. Ia merupakan susulan untuk The Sims 2 dan merupakan generasi ketiga dalam siri The Sims. Seperti permainan The Sims yang sebelum ini, pemain akan mengawal manusia alam maya yang dikenali sebagai Sim
untuk mengawal aktiviti melakukan aktiviti-aktiviti dan membentuk hubungan dengan ' Sim' yang lain. Permainan ini tidak mempunyai kemenangan dan tiada matlamat utama.

Kandungan Baru

Wishes (Hajat) merupakan sistem ganjaran baru menggantikan sistem Wants And Fears (Mahukan dan Ditakutkan) dalam permainan sebelumnya iaitu The Sims 2. Ia akan memenuhi hajat Sim dan akan menyumbang skor untuk Lifetime Happiness (Kegembiraan Sepanjang Hayat), yang membolehkan pemain untuk membeli Lifetime Rewards (Ganjaran Sepanjang Hayat) dengan menggunakan kos mata Lifetime Happiness tersebut.

Ia juga mempunyai
kandungan pilihan iaitu Story Progression yang mana Sim yang tidak dikawal oleh pemain dapat meneruskan kehidupan mereka seperti berkahwin, berpindah rumah, berkawan, melahirkan anak dan lain-lain sehingga Sim tersebut meninggal dunia. Masa kehidupan Sim untuk ketujuh-tujuh peringkat umur dapat diubah oleh pemain kepada janka hidup yang pendek sehingga kepada jangka hidup yang lama.

Untuk mod Create a Sim, pemain dapat mengubah berat badan dan otot Sim. Ia juga mempunyai "Advance Mode" yang mana pemain dapat mengubah badan dan rambut Sim dengan lebih terperinci.
Akhir sekali, ia juga memperkenalkan trait yang mana pemain dapat menentukan perwatakan dan sikap untuk Sim yang pemain bina seperti berani, baik hati, peramah, pemalas, panas baran, suka mencuri, suka memasak dan lain-lain.

Dunia terbuka juga diperkenalkan dalam The Sims 3 yang mana pemain dapat mengembara dunia Sim tanpa menunggu skrin memuat. Pemain juga boleh membina dunia sendiri dengan menggunakan perisian "Create a World" dan boleh memuat turun dunia yang dibina oleh pemain lain di laman web The Sims 3 Exchange atau di internet.

Create a Style merupakan alat yang baru yang boleh digunakan dalam "Create a Sim", "Build Mode" dan "Buy Mode". Dengan alat baru ini, pemain boleh mengubah warna dan corak hampir kesemua benda dalam permainan seperti pakaian, perabut, lantai, dan dinding.

Sambutan

The Sims 3 mendapat sambutan dari pengkritik dan pemain yang baik. seorang penkritik dari "PC Gamer" menyatakan The Sims 3 sebagai " permainan The Sims yang terbaik setakat ini". Ia juga mendapat kutipan sebanyak 1.4 juta unit setelah seminggu dikeluarkan. Menjadikan ia sebagai salah satu permainan komputer peribadi yang terlaris dalam sejarah.

Sekual

Sekual untuk The Sims 3 iaitu The Sims 4 telah pun dikeluarkan pada 2 September 2014.

Rujukan

Pautan Luar 
 The Sims 3 official web site
Permainan Electronic Arts
Permainan OS X
The Sims
Permainan Windows
Permainan IOS
Permainan PlayStation 3
Permainan Wii
Permainan Xbox 360
Permainan Nintendo 3DS